Fossile rester av lantianmennesket ble funnet i fylket Lantian (蓝田县; pinyin: Lántián) i nordvestre Kina, i provinsen Shaanxi, om lag 50 kilometer sørøst for byen Xi'an. Det første man fant var et kjevebein, deretter en hodeskalle fra et annet individ med neseben, høyre overkjeve og tre tenner. Kraniets indre volum beregnes til 780 cm³, noe som omtrent overensstemmer med Javamenneskets volum.